यह मामला सही है या नहीं इसे लेकर हफिंगटनपोस्ट ने विस्तृत जांच की जिसमें यह पाया गया कि आधार एनरोलमेंट सॉफ्टवेयर को सही में हैक किया गया है। इससे मल्टीपल आईडी जनरेट की जा सकती हैं। इस खबर को हफिंगटनपोस्ट ने ग्लोबल सिक्योरिटी एक्सपर्ट्स के जरिए वेरिफाई किया है। खबरों के मुताबिक, यह हैक एक पैच द्वारा किया गया है जिसके तहत आधार एनरोलमेंट सॉफ्टवेयर को दुनिया में कहीं भी इस्तेमाल किया जा सकता है। एक बार पैच आधार एनरोलमेंट सॉफ्टवेयर वाले कंप्यूटर में इंस्टॉल हो जाए तो कोर्ई भी मल्टीपल आधार आईडी बना सकता है। यही नहीं, सिक्योरिटी प्रोटोकॉल में छेड़खानी भी कर सकता है।